**Rady pre detičky, ako sa správať na chodníku:**

• Choďte pekne usporiadane a správne po chodníku (krokom a plynulo, nie behom, po pravej strane, popri stene, na kraji chodníka).

 • Chodník nie je na hranie.

• Dávajte pozor aj na to, že na chodníku nie sme sami, okrem vás využívajú chodník aj iní ľudia.

**Rady pre detičky, ako sa správať na ceste:**

 • Kedy sa musíme zastaviť na kraji cesty?

 • Pred prechádzaním cez cestu (musíme sa vždy zastaviť na kraji cesty).

 • Keď na semafore svieti červená.

• Predtým, ako vstúpime na cestu, musíme sa pozrieť vľavo, potom vpravo. (Musíme sa rozhliadnuť vľavo a vpravo!) • Na ktorú stranu máš pozrieť najprv?

 *„Pozriem vľavo,*

*pozriem vpravo*

*– potom cestu prejdem hravo!*

*Pozor, deti, červená!*

*Červená stáť znamená.*

*Keď zelená dovolí,*

 *cesta sa vám otvorí.“*

• Cez cestu máme prechádzať krokom a plynulo, nie behom.

• Cesta nie je ihrisko (nie je na hranie).

**Čo je potrebné detičky naučiť, s čím ich máme oboznámiť pri prechode na druhú stranu:**

• Cez cestu môže (malo by) dieťa prechádzať iba po vyznačených priechodoch pre chodcov.

• Pred priechodom musíme zastať na kraji chodníka.

• Musíme zistiť, či sa nepribližuje žiadne vozidlo.

 • Cez cestu musíme prechádzať najkratšou možnou trasou, to znamená kolmo.

• Ale iba vtedy, ak sme sa rozhliadli vľavo a vpravo a sme si istí, že vozidlá zastanú alebo už stoja. (Je veľmi dôležité, aby sme sa pozreli na každú stranu a potom sa máme snažiť čo najrýchlejšie prejsť na druhú stranu!)

• Ak je priechod pre chodcov so svetelnou signalizáciou, tak môžeme prechádzať cez cestu iba na zelenú (zelený signál). Aby si deti ľahšie uvedomili pravú -ľavú stranu môžeme im ruky označiť rozličnými stužkami.